Толькі ў адным гэтым прыдняпроўскім куточку Аршанскага раёну ёсць што шанаваць. Украінскі досвед паказвае, што турыстычны патэнцыял гістарычных мясцін вельмі вялікі. Але па полі бітвы пад Оршай сёння цяжка прайсці нават аднаму – не тое што з турыстычнай групай. Пад’езду да берага і памятнага знака практычна няма. Да крыжа на ўзгорку, таксама ўсталяванага некалі аршанскімі аматарамі гісторыі, трэба йсці вузкай сцежкай… Хто яе праклаў, невядома. І дзякуй яму вялікі! Бо сёння гэта — адзіная прыкмета клопату пра наведнікаў векапомнага месца.